НОВИ ЗАВЕТ-БЕСЕДА НА ГОРИ

ПРОЧИТАЈТЕ У ЧИТАНЦИ НА СТР.113

|  |  |
| --- | --- |
|  | * Христовa **„Беседу на гори“** из **„Јеванђеља по Матеју“** припада *Новом завету*. *Нови завет* чине четири јеванђеља: по Матеју, Марку, Луки и Јовану. Јеванђеља су четири књиге *Новог завета* које говоре о животу, делима и учењу Исуса Христа. Она нису биографски текстови, већ текстови Хирстових следбеника. Реч *јеванђеље* значи ***добра вест***, а односи се на добре вести спасења, љубави и мира које су откривене са учењем Исуса Христа. * Сматра се да су у проповедима, познатим као „Беседа на гори“, **садржана основна начела Христовог учења**, на којима би требало да почива целокупно хришћанство. |
|  | Начела која је првим Хришћанима поставио Исус Христ била следећа: простодушност („Благо сиромашнима духом...“), угњетеност („Благо онима који плачу..“.), благост („Благо кроткима...“), потлаченост („Благо гладним и жеднима правде...“), милостивост („Благо милостивима...“), чистота („Благо оима који су чистога срца...“) итд. Хришћани су, по овим начелима, личности које су апсолутно предане Богу, и које, без обзира што су у овом животу на губитку, што су угњетаване, прогањане, према другима су кротке и милостиве.  Упечатљиви искази из „Беседе“, указују на новину коју је представљало Христово учење. Они којима се он обраћа, биће ***со земљи* и *видјело свијету***, јер ће они прихватити и преносити даље његово учење. Због тога следи и опомена коју Христ њима упућује: „Ако ко поквари једну од ових најмањих заповијести, и научи тако људе, најмањи назваће се у царству небескоме.“ Христ управо говори својим будућим следбеницима какав прави хришћанин треба да буде.  На више места у тексту „Беседе“, Христ се позива на забране које су биле упућиване *старима* – ***не убиј*,** ***не чини прељубе,******не куни се криво,******око за око – зуб за зуб*** итд. „Десет заповести“ које је од Бога добио Мојсије су основа јудеистичког понашања и погледа на свет. Христов одговор на забрану из исказа 27 (*Не чини прељубе*) јесте да је и човек који погледа на другу жену са жељом, починио прељубу у свом срцу. Из овога можемо закључити да Христ не одбацује „Десет божијих заповести“, већ их доживљавамо као основу његовог учења, коју он модификује и проширује. У том смислу Христ и повезује *Нови* *завет* са *Старим заветом*, а тиме и хришћанство са јудаизмом.  Искази 39 и 40 односе се на толерантност за коју се Христ залаже. Наиме, у првом Христ, уместо начела освете и одмазде, истиче начело **непротивљења злу** – ако те ко удари по десном образу, окрени му други. У другом Христ уместо љубави само за своје ближње, истиче начело **универзалне љубави** према свима, без разлике. Иако су се у историји ова начела, нажалост, показала неодржива, то не умањује њихову узвишеност и племенитост.  Исказима 33 и 34 исказано је противљење старозаветној јудеистичкој забрани кривог (лажног) заклињања. Наиме, Христ сматра да његови следбеници не треба да се заклињу уопште, зато што треба да буду недвосмислени и истинити. Њихово да мора бити да, а њихово не – не. Овим Христ истиче начело **истинољубивости**.  **ДОМАЋИ ЗАДАТАК**   * **ОДГОВОРИТЕ НА ПИТАЊА:** * *У исказима од 3. до 11. дата је визија какви би требало да су били први хришћани. Проучи те исказе. Издвој особине који би требало да их красе*. *Образложите какав живот човека дочаравају наведена начела.* * *Протумачите исказе: „Ви сте со земљи“ и „Ви сте видјело свијету“. На основу ових исказа утврди коме се обраћа Христ. Каква је улога његових слушалаца*? *Издвој исказе у којима се Христ позива на старе законе. Протумачи о ком старом закону говори Христ у исказима 21, 27, 33, 38 и 43. Упореди старо начело из исказа 27, са Христовим начелима. Уочи у чему је разлика.Утврди на који начин Христ полемише са старим прописима.* * *Протумачите исказе 39 и 43. Образложи какве идеале истичу ови искази?* |
|  |  |

**ПРЕПИСАТИ У СВЕСКЕ**

|  |
| --- |
| **„Јеванђеље по Матеју“ – „Беседа на гори“**  **јеванђеље – добра вест**  **„Јеванђеље по Матеју“, „Јевађеље по Марку“, „Јеванђеље по Луки“, „Јеванђеље по Јовану“**  **„Беседа на гори“ – изложене основе Христовог учења и хришћанства уопште**  **мисаона основа – „Десет божијих заповести“ које је бог дао Мојсију**  **„Беседа на гори“ – дијалог са старозаветним заповестима и забранама**  **начела: непротивљење злу, универзална љубав, истинољубивост итд.** |